作者：黄裳
词牌/韵律：青门引・青门饮

paragraphs: 鸿落寒滨，燕辞幽馆，西成万室，颦眉人少。
自古云隮，洞门何处，南望数峰秋晓。
千骑旌麾远，去寻真、忙中心了。
佩声盘入，烟霞绝顶，谁闻欢笑。
当候青童相报。
因待访仙人，长生微妙。
置俎争来，四乡宴社，且看翠围红绕。
似可扪青汉，到北扉、两城斜照。
醉翁回首，丹台梦觉，钧天声杳。